text: Politiet efterlyser spansktalende røvere
  04 august 2014 kl. 11.16
  Sydøstjyllands Politi efterlyser to spansktalende mænd, der med en kniv truede en 19-årig mand fra Kolding til at udlevere 3.000 kroner.
  Lørdag aften klokken 18.30 blev en 19-årig mand fra Kolding lokket hen til en lille grå bil med tonede ruder. To mænd med sydeuropæisk udseende sad med et kort og spurgte den unge mand om vej til Barcelona.
  Men da den 19-årige mand fra Kolding satte sig ind i bilen, blev han truet til at udlevere de penge, han lige havde hævet i en nærliggende hæveautomat. Røverne truede ham med en kniv til at udlevere 3.000 kroner. Røveriet skete i krydset mellem Fredensgade og Sydbanegade i Kolding.
  Nu har Sydøstjyllands Politi udsendt et signalement af de to røvere, som de håber, kan få vidner til at henvende sig. Har du oplysninger kan du ringe til politiet på telefon 114.
  Signalement af de to røvere:
  A: Mand, Sydeuropæisk af udseende, 28-30 år, 170 cm høj. Hanshudfarve er brun, og han har kort sort hår og skægstubbe. Han var iførtlangærmet skjorte og jeans. Manden talte spansk med nordspanskdialekt, røg cigaretter af mærket hvid Marlboro, og truede med en kniv.B: Mand, Sydeuropæisk af udseende, 45 år, 170 cm høj. Hans hudfarveer brun, og han har kort sort hår. Han var iført en langærmet skjorte.Manden talte spansk med nordspansk dialekt. Han havde et kort på sig.
  
  